Prosečni Amerikanci u velikim dugovima
Dok se rasprava o podizanju granice zaduživanja nastavlja, neki Amerikanci priznaju da im je problem da uravnoteže sopstveni budžet
Baštovan Kreg Leterman kaže da mnogi Amerikanci nemaju pojma koliko su se približili finansijskom kolapsu. On to nije znao. Medjutim, ovaj bivši prodavac polisa za osiguranje, naučio je to zahvaljujući teškom iskustvu. Kad je došlo do recesije, prodaja polisa za osiguranje je presušila i novac je otišao. kaže Leterman. Zamenivši kancelarijski posao radom u terenskim čizmama, on sada potkresuje stabla kruške, čupa korov oko cveća i čisti otrovni bršljan, uz pomoć male ekipe koju je angažovao za svoj novi posao. Toplog dana u Glindonu u Merilendu, rasprava o podizanju granice zaduživanja u Vašingtonu izgleda daleko. Ali Leterman o tome mnogo razmišlja. To je, kaže Leterman, zato što vlada sebe finansira tako što se zadužuje i troši novac koji nema, baš kao što je i on činio. , objašnjava Leterman. Ekonomisti to nazivaju osnovnim vođenjem budžeta. To je Letermana spaslo od stečaja, to i drugi potezi kao što je trampa za novu opremu. Neke alatke je zamenio za svoj težak rad. Malo po malo, izvukao se iz duga. A pomaže i drugima, time što ih zapošljava. To je bilo krštenje, kaže on, novi život. A kada se dan završi, spokojan je, prvi put posle niza godina. , priča Leterman. Leterman svima koji žele da ga čuju, čak i onima koji to ne žele, poručuje da i oni mogu da uspeju.